Source: http://tuuleliit.ee/kohus-tuhistas-eesti-energia-tootsi-tuulepargi-ehituskeelu-mis-sellest-muutub/
Timestamp: 2018-07-17 09:48:44+00:00
Document Index: 3360172

Matched Legal Cases: ['Kohus ', 'Kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ']

Kohus tühistas Eesti Energia Tootsi tuulepargi ehituskeelu – mis sellest muutub? | Tuuletehnoloogia Liit
Kohus tühistas Eesti Energia Tootsi tuulepargi ehituskeelu – mis sellest muutub?
Kuigi Tallinna halduskohus tühistas oma 5. juuli otsusega Eesti Energia senise Tootsi tuulepargi ehituskeelu, ei saa riiklik energiafirma enne seal edasi toimetada, kuniks pole kohtus selgeks vaieldud, mis tingimustel peaks RMK selle maa-ala üldse enampakkumisele panema.
Tallinna halduskohus tegi 5. juulil kirjaliku menetluse korras otsuse ühes Tootsi tuuleparki puudutavas kohtuasjas, mille üle vaidlemise ajaks oli peatatud ka Eesti Energia ehitustegevus Tootsi tuulepargi maa-alal Pärnumaal.
Kohtuasja sisu seisnes selles, et erinevad tuuleettevõtjad vaidlustasid Vändra vallavalitsuse 2016. aasta 22. novembri korraldused, millega eraldati Tootsi tuulepargi kompleksi ehitamise luba Eesti Energiale, keelduti aga ehituslubade väljastamisest ASile Raisner koos Hans Teiviga ning Asile Eesti Elekter. Esimene neist kuulub tuuleettevõtjale Harry Raudvere, teine on vendade Oleg ja Andres Sõnajala ettevõte.
Vändra vallavalitsus keeldus ehituslubade väljastamisest kahele teisele ettevõttele esmalt sellel alusel, et nende taotlused olid puudulikud, hiljem aga põhjendusel, et kuna Eesti Energiale on juba ehitusluba antud, siis oleks «ilmselgelt võimatu» sama sisuga ehitusluba veel kellelegi teisele väljastada. Vändra vallavalitsuse korraldused kohtus vaidlustanud ettevõtjad leidsid aga, et neid oleks tulnud AS Eesti Energia taotluse menetlusse kaasata ja puuduste kõrvaldamiseks oleks tulnud anda tähtajad.
Tallinna halduskohus ütleb aga oma 5. juuli otsuses, et ehitusseadustik ei nõua naaberkinnistute omanike kaasamist. Lisaks on tõestatud fakt, et Eesti Energia esitas oma avalduse enne teisi. Ka märgib kohus, et Vändra vallavalitsus ei oleks niikuinii saanud anda ehitusluba kõigile taotlejatele ühe ja sama objekti peale.
«Lähtuvalt eeltoodust nõustub kohus vastustaja ning kolmanda isiku (Eesti Energia – toim) seisukohtadega selles, et korralduste nr 231, 234 ja 235 tühistamiseks ei ole alust. Seega ei saa tühistada ka 24.11.2016 ehitusluba nr 1612271/22109, sest see baseerub õiguspäraseks osutunud korraldusel nr 231, kusjuures selles osas on tegemist pigem vormistusliku aspektiga,» märgib kohus oma otsuses.
Ühesõnaga, kohus andis antud vaidluses õiguse Vändra vallavalitsusele, tühistades sellega Eesti Energiale peale pandud ehituskeelu ja jätmata rahuldatam Vändra vallavalitsuse korraldused vaidlustanud ettevõtjate kaebused. Ühtlasi peavad AS Raisner koos Hans Teiviga ning AS Eesti Elekter tasuma antud kohtuasja menetluskulu kogusummas 4550 eurot ehk 2275 eurot kummagi kaebaja kohta.
«Samas näeb seadus ette, et kõrvaldatava puuduse kõrvaldamiseks tuleb anda võimalus ehk formaalne puudus ei saanud olla ehitusloa keeldumise aluseks,» lausus Holsmer. Ka leiab tuuleettevõtjate esindaja, et kohus ei arvestanud ka asjaoluga, et maaomanik oli kooskõlastanud sarnaselt Eesti Energia ehitusloa taotlusega ka Eesti Elekter ehitusloa taotluse.
See aga ei ole hetkel teada, sest tuuleettevõtjad on vaidlustanud kohtus ka RMK poolt läbiviidava enampakkumise tingimused ja selles asjas leiab kohtuistung aset alles septembri lõpus. Samuti on kohus jätnud vastamata kaebajate väidetele seoses Eesti Energia huvide eelistamisega kaebaja huvidele.
Kuivõrd halduskohtu otsust on võimalik 30 päeva jooksul pärast otsuse tegemist vaidlustada, siis Holsmeri kinnitusel vähemalt Oleg ja Andres Sõnajala ettevõte kindlasti vaidlustab kohtuotsuse kaebetähtaja raames.
Nüüd peavadki tuuleettevõtjad need tingimused koos RMK-ga kohtus selgeks vaidlema. Kohtuistung selles vaidluses on määratud 28. septembrile.
Ott Sõnajalg	2018-07-14T07:16:58+00:00	juuli 14th, 2018|